Styrė

Styrė (, ) – upė Ukrainoje ir Baltarusijoje; Pripetės dešinysis intakas. Prasideda Lvovo srityje, Podolės aukštumoje, netoli Brodų miesto. Teka į šiaurės rytus Voluinės aukštumomis, per Rivnės ir Voluinės sritis. Vėliau grįžta į Rivnės sritį, kur patenka į Polesės žemumą. Pačiame žemupyje teka Baltarusijos Bresto sritimi, kur ir įteka į Pripetę. Styrė laivuojama 352 km nuo žiočių. Prie upės išsidėstę Lucko ir Varašo miestai (Ukraina). 

Styrės vandeniu yra aušinami Rivnės atominės elektrinės reaktoriai. 

Kategorija:Ukrainos upės
Kategorija:Baltarusijos upės
Kategorija:Voluinės srities upės